Diari Oficial de la Generalitat Valenciana


Sumari del DOGV 7653, del 09-11-2015 (2015/8964)

Resolució de 16 d'octubre de 2015, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient d'autorització sanitària per a la pràctica d'activitats de banc de teixits -banc d'embrions, banc de semen, banc d'ovòcits- al centre IVI Alacant, SL, situat a l'avinguda de Dénia, número 111, a Alacant.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7653

Data del DOGV
:   09-11-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/8964


Organisme emissor
:   Conselleria de Sanitat Universal i Salut Pública

Tipus de document
:   Resolució

Resolució de 16 d'octubre de 2015, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient d'autorització sanitària per a la pràctica d'activitats de banc de teixits -banc d'embrions, banc de semen, banc d'ovòcits- al centre IVI Alacant, SL, situat a l'avinguda de Dénia, número 111, a Alacant. [2015/8964]  
En aquesta Direcció General d'Investigació, Innovació, Tecnologia i Qualitat de la Conselleria de Sanitat Universal i Salut Pública de la Generalitat Valenciana, s'instrueix expedient amb vista a la sol·licitud de Manuel Muñoz Cantero, per a l'autorització sanitària d'ampliació de l'oferta assistencial en l'activitat de banc de teixits ?banc d'embrions, banc de semen, banc d'ovòcits- del centre denominat IVI Alacant, SL, situat a l'avinguda de Dénia, número 111, a Alacant, inscrit en el Registre Autonòmic de Centres, Serveis i Establiments Sanitaris amb el número 6223.  
Als efectes que establixen el Decret 157/2014, de 3 d'octubre, del Consell, pel qual s'establixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat; l'Orde de 18 d'abril de 2005, de la Conselleria de Sanitat, per la qual es regulen els procediments d'autorització sanitària de centres i serveis sanitaris en l'àmbit territorial de la Comunitat Valenciana; el Reial Decret Llei 9/2014, de 4 de juliol, pel qual s'establixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans, cosa que estableix l'Orde de 26 de febrer de 2008, de la Conselleria de Sanitat, i en relació amb el que disposa el Decret 156/2015, de 18 de setembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, resolc:  
Sotmetre l'expedient esmentat a informació pública per termini de 20 dies, a fi que tots els que es troben interessats puguen examinar l'expedient i formular les observacions que estimen oportunes dins del termini citat, que començarà a comptar des de l'endemà de la publicació de la present resolució.  
L'expedient està en el Servei d'Acreditació, Autorització i Registre de Centres, Serveis i Establiments Sanitaris d'aquesta Conselleria, situat a València, carrer Misser Mascó, número 31, on les persones interessades podran examinar-lo i presentar-hi per escrit les al·legacions que consideren oportunes davant d'aquesta, o en qualsevol òrgan administratiu dels establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.  
  
València, 16 d'octubre de 2015.- El director general d'Investigació, Innovació, Tecnologia i Qualitat: Óscar Zurriaga Llorens.